PATVIRTINTA

Trakų r. Aukštadvario vidurinė mokyklos

direktoriaus

2013 m. rugpjūčio 30 d. įsakymu Nr. V- 106

**METODINĖS VEIKLOS ORGANIZAVIMO NUOSTATAI**

1. **BENDROJI DALIS**

1. Metodinės veiklos organizavimo nuostatai (toliau — Nuostatai) apibrėžia mokyklos organizuojamą mokytojų metodinę veiklą.

2. Metodinės veiklos reglamentavimas:

2.1. bendrojo lavinimo mokyklų bendrieji ugdymo planai;

2.2. mokyklos nuostatai.

3. Teisinis pagrindas mokytojų metodinei veiklai organizuoti - Švietimo įstatymas.

4. Pagrindinės reglamente vartojamos sąvokos:

4.1. **metodinė veikla —** mokytojų, mokyklų vadovų bei kitų švietimo specialistų organizuota veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti, keičiantis gerąja pedagogine patirtimi, naujausia metodine bei dalykine informacija;

4.2. **mokyklos metodinė grupė** — mokykloje veikianti mokytojų grupė, sudaryta pagal ugdymo sritį, dalyką**;**

4.3. **mokyklos metodinė taryba** — mokykloje veikiantis metodinių grupių pirmininkų susivienijimas, organizuojantis ir koordinuojantis metodinių grupių veiklą;

4.4. **metodinė priemonė** — mokytojų ar kitų autorių parengta medžiaga, kuria perteikiama ugdymo patirtis, rekomenduojama medžiaga mokymui ir mokymuisi;

4.5. **mokymo priemonės** — ugdymo procese naudojamos vaizdinės, techninės, demonstracinės, laboratorinės priemonės, prietaisai, medžiagos, mokomosios kompiuterinės priemonės, specialiųjų ugdymosi poreikių mokinių ugdymui naudojamos mokymo priemonės.

1. **METODINĖS VEIKLOS TIKSLAS IR UŽDAVINIAI**

5. Metodinės veiklos tikslas — gerinti ir tobulinti mokytojų profesinę kompetenciją ir siekti švietimo proceso veiksmingumo.

6. Metodinės veiklos uždaviniai:

6.1. užtikrinti metodinį ir dalykinį bei profesinį mokytojų bendradarbiavimą;

6.2. skleisti pedagogines ir metodines naujoves, dalytis gerąja pedagogine patirtimi ir ją skatinti.

1. **METODINĖS VEIKLOS ORGANIZAVIMAS IR KOORDINAVIMAS**

7. Mokykloje veikia metodinės grupės:

7.1. užsienio kalbų mokytojų;

7.2. tiksliųjų mokslų mokytojų;

7.3. menų, dorinio ugdymo, kūno kultūros ir technologijų mokytojų;

7.4. socialinių ir gamtos mokslų;

7.5. lietuvių kalbos mokytojų.

8. Mokyklos metodinių grupių ir metodinės tarybos veikla įteisinama bei reglamentuojama Mokyklos nuostatuose ir Metodinės veiklos organizavimo nuostatuose.

9. Mokyklos metodinių grupių ir metodinės tarybos veiklą koordinuoja mokyklos direktorius ir pavaduotojas ugdymui.

1. **MOKYKLOS METODINĖS GRUPĖS IR METODINĖS TARYBOS FUNKCIJOS**

10. Mokyklos metodinės grupės funkcijos:

10.1. nagrinėti ugdymo turinio planavimo ir įgyvendinimo, vertinimo ir įsivertinimo strategijų įgyvendinimo klausimus, nustatyti veiklos prioritetus;

10.2. nagrinėti dalykų ugdymo programas, aptarti mokomųjų dalykų ilgalaikius planus ir teikti rekomendacijas mokyklos direktoriui ir pavaduotojui ugdymui dėl jų suderinimo;

10.3. nagrinėti mokinių ugdymo sėkmingumą ir jų pasiekimus;

10.4. konsultuotis dėl pedagoginių problemų sprendimo būdų ir darbo metodikų;

10.5. teikti siūlymus metodinės veiklos organizavimo klausimais mokyklos metodinei tarybai, mokyklos administracijai, mokytojų tarybai.

11. Mokyklos metodinės tarybos funkcijos:

11.1. kartu su mokyklos administracija nustatyti mokytojų metodinės veiklos prioritetus mokykloje;

11.2. koordinuoti mokykloje veikiančių metodinių grupių veiklą, telkiant mokytojus ugdymo dermei, tęstinumui ir kokybei užtikrinti;

11.3. nagrinėti mokytojų kvalifikacijos tobulinimo poreikius, nustatyti jos prioritetus;

11.4. inicijuoti mokytojų bendradarbiavimą, gerosios pedagoginės patirties sklaidą, bendradarbiavimą su kitų mokyklų metodinėmis tarybomis, nevyriausybinėmis organizacijomis, švietimo pagalbos įstaigomis ir kt.;

11.5. kartu su mokyklos administracija nagrinėti ir planuoti ugdymo turinį, ugdymo proceso aprūpinimą, ugdymo kokybę ir ugdymo inovacijų diegimą;

11.6. prireikus vertinti mokytojų metodinius darbus bei mokytojų praktinę veiklą;

11.7. teikti siūlymus mokyklos metodinėms grupėms, mokyklos administracijai, Mokyklos tarybai, savivaldybės metodiniams būreliams.

**V. VALDYMAS**

12. Aukščiausias mokyklos metodinės grupės, mokyklos metodinės tarybos valdymo organas yra narių susirinkimas. 13. Metodinės tarybos susirinkimai vyksta ne rečiau kaip 3 kartus per metus, o metodinių grupių ne rečiau kaip karą per du mėnesius. 14. Susirinkimas yra teisėtas, jei jame dalyvauja ne mažiau kaip 2/3 visų narių. 15. Visi sprendimai priimami atviru balsavimu paprasta balsų dauguma. 16. Susirinkimo funkcijos:

16.1. tvirtinti, keisti ar papildyti mokyklos metodinės veiklos organizavimo nuostatus;

16.2. rinkti mokyklos metodinės grupės ir tarybos pirmininką, sekretorių ir juos atšaukti;

16.3. tvirtinti mokyklos metodinės grupės, metodinės tarybos veiklos planus;

16.4. priimti sprendimus, siekiant efektyviau įgyvendinti mokyklos metodinės grupės, metodinės tarybos keliamus tikslus, uždavinius ir funkcijas;

16.5. išklausyti metines pirmininkų ataskaitas.

17. Metodinės tarybos veiklą organizuoja metodinės tarybos pirmininkas. 18. Mokyklos metodinės grupės, metodinės tarybos pirmininkas renkamas kas dveji metai.

19. Mokyklos metodinė taryba yra kolegialus valdymo organas, sudarytas iš 3-7 asmenų (įskaitant pirmininką). 20. Metodinės grupės ir metodinės tarybos pirmininko funkcijos:

20.1. inicijuoti mokyklos metodinės grupės, metodinės tarybos veiklos planų ar programų rengimą;

20.2. organizuoti mokyklos metodinės grupės, metodinės tarybos veiklą, įgyvendinant keliamus tikslus, uždavinius ir atliekant numatytas funkcijas bei veiklos priemones.

20.3. visuotiniam susirinkimui teikti metines veiklos ataskaitas.

21. Metodinės grupės ir metodinės tarybos sekretoriaus funkcija — tvarkyti susirinkimo protokolus.

**VI. MOKYKLOS METODINĖS GRUPĖS, MOKYKLOS METODINĖS TARYBOS TEISĖS IR PAREIGOS**

22. Mokyklos metodinę grupę sudaro mokytojai, susibūrę pagal ugdymo sritį, dalyką. 23. Mokyklos metodinę tarybą sudaro metodinių grupių pirmininkai. Metodinės tarybos sudėtis keičiasi, jei pasikeičia metodinės grupės pirmininkas – naujai išrinktas pirmininkas įtraukiamas į metodinę tarybą. 25. Nariai turi teisę:

25.1. lygiateisiškumo pagrindais dalyvauti veikloje;

25.2. rinkti ir būti renkami į pirmininkus ir sekretorius; 25.3. gauti informaciją apie planuojamą ir organizuojamą veiklą bei veiklos ataskaitas.

26. Nariai privalo:

26.1. aktyviai dalyvauti veikloje;

26.2. laikytis visuotinio narių susirinkimo priimtų nutarimų, sprendimų ir metodinės veiklos organizavimo nuostatų.

**VII. METODINĖS VEIKLOS KRYPTYS**

27. Ugdymo proceso ir jo organizavimo tobulinimo galimybių paieška;

28. Mokinio ugdymosi proceso organizavimo tobulinimas, vertinimas ir įsivertinimas;

29. Pagalbos mokiniui komandos veiklos organizavimas;

30. Mokytojo kvalifikacijos kėlimas, saviraiška, patirties sklaida bendradarbiaujant;

**VIII. METODINĖS VEIKLOS FORMOS IR TERMINAI**

31. Metodinės veiklos formos:

31.1. Atvirų pamokų vedimas.

31.2. Dalijimaisis pedagogų gerąja darbo patirtimi.

31.3. Pagalba mažesnę patirtį turinčiam pedagogui.

31.4. Metodinių dienų organizavimas.

31.5. Metodinių aplankalų sudarymas.

31.6. Metodinė tiriamoji veikla.

31.7. Pranešimai.

31.8. Individualių programų kūrimas.

31.9. Parodos, konkursai, projektai, apžiūros, olimpiados.

31.10. Mokomųjų, vaizdinių priemonių kūrimas.

31.11. Mokytojų kvalifikacijos kėlimas.

31.12. Pedagoginės – metodinės konferencijos.

31.13. Ugdymo rezultatų analizė ir apibendrinimas posėdžiuose, tėvų susirinkimuose.

31.14. Kabinetų turtinimas.

32. Terminai

32.1. Iki rugpjūčio 31 d. suformuojamos arba tikslinamos metodinės grupės ir metodinė taryba.

32.2. Iki birželio 10 d. sudaromi metodinių būrelių ir metodinės tarybos veiklos planai.

**IX. METODINĖS GRUPĖS VEIKLOS PLANO STRUKTŪRA**

33. Metodinių grupių veiklos planas rengiamas atsižvelgiant į:

33.1. mokyklos strateginio plano tikslus ir uždavinius;

33.2. mokyklos ugdymo plano reikalavimus;

33.3. praeitų mokslo metų mokinių ugdymo(si) sėkmes ir trūkumus;

33.4. mokyklos veiklos kokybės analizės išvadas.

34. Mokyklos metodinės grupės plane:

34.1. nurodomas metodinės grupės veiklos tikslas.

34.2. išskiriamos metodinės grupės veiklos sritys ir uždaviniai.

34.3. Nurodomas kiekvienos srities veiklos turinys ir sėkmės kriterijai.

35. Mokyklos metodinės grupės veiklos planas – sudedamoji mokykos Veiklos plano dalis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_